arnastofnun/IGC-2024 huggingface dataset:
S-520/2014

Mál þetta, sem dómtekið var föstudaginn 20. júní 2014, er höfðað með ákæru, útgefinni af ríkissaksóknara 26. maí 2014, á hendur C-x-x T-x-x, kt. 000000-0000, Fálkagötu 19, Reykjavík, fyrir eftirtalin brot framin aðfaranótt miðvikudagsins 1. janúar 2014, á Miklubraut austan við Lönguhlíð í Reykjavík:

I.

Brot gegn lögreglulögum með því að hafa ekki hlýtt ítrekuðum fyrirmælum lögreglumannsins A um að „fara að bifreiðinni TI-908 og vera róleg“.

Telst þetta varða við 19. gr., sbr. 41. gr. lögreglulaga nr. 90/1996.

II.

Brot gegn valdstjórninni með því að hafa, í kjölfar atvika sem lýst er í ákærulið I, ráðist með ofbeldi á lögreglumanninn A, og rifið fast í hár hennar, með þeim afleiðingum að A hlaut eymsli á höfði og missti hár.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Af hálfu ákærðu er krafist vægustu refsingar er lög leyfa.

Farið var með mál þetta samkvæmt 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í mars 1975. Hún hefur ekki áður sætt refsingu svo kunnugt sé. Við ákvörðun refsingar verður til þess litið að gögn málsins bera með sér að atlaga ákærðu að lögreglumanninum hafi verið allharkaleg. Samkvæmt því, og með vísan til 1. og 2. tölul. 1. mgr. 70. gr. og 77. gr. almennra hegningarlaga, þykir refsing ákærðu hæfilega ákveðin fangelsi í þrjá mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Af hálfu ákæruvaldsins flutti málið E-kk-nf T-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærða, C-x-x T-x-x, sæti fangelsi í þrjá mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

R-kvk-nf H-kvk-nf
S-523/2014

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 27. maí síðastliðinn, á hendur T-x-x J-x-x, Reykjavík, „fyrir þjófnað með því að hafa aðfaranótt laugardagsins 1. júní 2013 brotist inn á veitingastaðinn Mónakó við Laugaveg 78 í Reykjavík og þar inni spennt upp fimm spilakassa í eigu Happdrættis Háskóla Íslands og stolið þaðan reiðufé samtals að fjárhæð kr. 325.000.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Þá gerir Happdrætti Háskóla Íslands, kröfu um að ákærði greiði bætur að fjárhæð kr. 325.000, með vöxtum skv. 8. gr. vaxtalaga frá 1. júní 2013 en síðan dráttarvaxta skv. 9. gr., sbr. 1. mgr. 6. gr. vaxtalaga til greiðsludags.“

Síðari ákæran er gefin út á hendur ákærða af lögreglunni á höfuðborgarsvæðinu þann 12. ágúst sl. „fyrir eftirtalda þjófnaði framda í Reykjavík á árinu 2014.

1. Laugardaginn 21. júní í verslun vínbúðarinnar við Austurstræti 10a stolið áfengisflösku að fjárhæð kr. 4.369.

2. Aðfaranótt miðvikudagsins 25. júní í verslun 10-11 við Austurstræti 17 stolið matvöru samtals að fjárhæð kr. 2.518.

3. Þriðjudaginn 1. júlí í verslun Bónuss við Laugarveg 59 stolið matvöru samtals að fjárhæð kr. 643

4. Sunnudaginn 3. ágúst í verslun Nóatúns við Nóatún 17 stolið matvöru og tannkremi samtals að fjárhæð kr. 1.923.

Teljast brot þessi varða við 244. gr. hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ekki var sótt þing af hálfu bótakrefjanda og féll bótakrafan niður.

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunum og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæðis í ákærunni.

Ákærði hefur nú rofið skilorð 3 mánaða dóms frá 28. maí 2014. Dómurinn verður því tekinn upp og dæmdur með þessu máli, sbr. 60. gr. almennra hegningarlaga. Þá verður ákærða gerður hegningarauki, sbr. 78. gr. sömu laga og refsing ákveðin samkvæmt 77. gr. sömu laga.

Refsing ákærða er ákveðin fangelsi í 6 mánuði. Ákærði er dæmdur til að greiða sakarkostnað eins og í dómsorði greinir.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, T-x-x J-x-x, sæti fangelsi í 6 mánuði.

Ákærði greiði 111.435 kr. í sakarkostnað.

A-kk-nf Í-kk-nf
S-583/2014

Mál þetta, sem dómtekið var 6. október 2014 var höfðað með ákæru lögreglustjórans á höfuðborgarsvæðinu, dagsettri 24. júní síðastliðinn, á hendur B-kk-þgf E-kk-þgf V-kk-þgf, Mosfellsbæ, „fyrir eftirtalin umferðarlagabrot:

I.

Með því að hafa, fimmtudaginn 14. nóvember 2013, ekið bifreiðinni MU 152, undir áhrifum áfengis (vínandamagn í blóði mældist 1,85 ‰) og án þess að sinna stöðvunarmerkjum lögreglu, austur Vesturlandsveg í Reykjavík og inn á Suðurlandsveg til suðurs og þar beygt yfir á akrein með aksturstefnu til norðurs og ekið aftur inn á Vesturlandsveg til austurs á móti umferð. Því næst ekið bifreiðinni upp á og yfir hringtorg við verslunina Bauhaus og síðan upp Lambhagaveg og inn á göngustíg þar í átt að Mosfellsbæ. Þá ekið bifreiðinni af göngustígnum út á malarveg og velt henni þar þannig að hún hafnaði utan vega.

Telst þetta varða við 1. sbr. 3. mgr. 45. gr., 1. og 3. mgr. 5. gr., 1. mgr. 5. gr. a. og 1. mgr. 13. gr. og 1. mgr. 14. gr. , allt sbr. 1. mgr. 100. gr. umferðarlaga nr. 50/1987.

II.

Með því að hafa, sunnudaginn 12. janúar 2014, ekið bifreiðinni VB-413, óhæfur til þess að stjórna henni örugglega vegna áhrifa ávana- og fíkniefna (í blóði mældist amfetamín 30 ng/ml) um Norðurlandsveg (þjóðveg 1) við Reykjabraut í Austur-Húnavatnssýslu þar sem lögregla stöðvaði aksturinn.

Telst þetta varða við 1. sbr. 2. mgr. 45. gr. a, sbr. 1. mgr. 100. gr. umferðarlaga nr. 50/1987, sbr. 5 gr. laga nr. 66/2006.

III.

Með því að hafa, laugardaginn 11. janúar 2014, ekið bifreiðinni SN-572, óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 160 ng/ml) um Svínvetningabraut í Húnavatnshreppi í Austur-Húnavatnssýslu svo óvarlega að hann festi hana í snjóskafli við bæinn Kagaðarhól þar sem hann fékk aðstoð við að losa hana úr skaflinum en ók henni í framhaldinu út af veginum við bæinn Grænuhlíð þar sem lögregla hafði afskipti af honum eftir að bifreiðin hafði verið dregin aftur upp á veginn á meðan hann sat undir stýri.

Telst þetta varða við 1. sbr. 2. mgr. 45. gr. a, sbr. 1. mgr. 100. gr. umferðarlaga nr. 50/1987, sbr. 5 gr. laga nr. 66/2006.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. nefndra umferðarlaga, sbr. 25. og 26. gr. laga nr. 44/1993.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærði var sektaður fyrir ölvunarakstur 2008 og aftur 2013. Hér er um aðra ítrekun að ræða og verður refsing hans því ákveðin 60 daga fangelsi. Þá verður hann sviptur ökurétti ævilangt.

Ákærði verður dæmdur til að greiða sakarkostnað eins og í dómsorði segir.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, B-kk-nf Ö-kk-nf V-kk-nf, sæti fangelsi í 60 daga.

Ákærði er sviptur ökurétti ævilangt.

Ákærði greiði 374.904 krónur í sakarkostnað.

A-kk-nf Í-kk-nf
S-601/2014

Mál þetta, sem dómtekið var í dag, er höfðað með ákæru, útgefinni 1. júlí 2014, á hendur D-kvk-þgf M-kvk-þgf, kt. 000000-0000, Aflagranda 39, Reykjavík, fyrir þjófnað, með því að hafa, föstudaginn 11. apríl 2014, í verslun Zöru í Kringlunni í Reykjavík, stolið fatnaði, samtals að verðmæti kr. 22.985.

Er talið að þetta varði við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Ákærða krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd í september 1971. Samkvæmt framlögðu sakavottorði, dagsettu 24. júní 2014, gekkst ákærða undir sátt 21. nóvember 2013 vegna þjófnaðar. Þykir refsing ákærðu hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Engan kostnað leiddi af málinu.

Af hálfu ákæruvaldsins flutti málið E-kvk-nf H-kvk-nf, fulltrúi lögreglustjórans á höfuðborgarsvæðinu.

G-kvk-nf R-kvk-nf B-kvk-nf, aðstoðarmaður dómara, kveður upp dóminn.

D ó m s o r ð :

Ákærða, D-kvk-nf M-kvk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

G-kvk-nf R-kvk-nf B-kvk-nf
S-613/2014

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 30. júní 2014, á hendur B-kk-þgf R-kk-þgf B-kk-þgf, kt. 000000-0000, Básbryggju 51, Reykjavík, fyrir þjófnað í Reykjavík árið 2013, með því að hafa föstudaginn 30. ágúst í verslun Byko, Fiskislóð 15, stolið vörum samtals að verðmæti kr. 1.090. kr.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í júlí 1981. Samkvæmt sakavottorði hlaut hann á árunum 1997 til 2012 13 refsidóma fyrir margvísleg brot, einkum hegningar- og fíkniefnalagabrot, auk þess sem hann gekkst undir fjórar sektargerðir árið 2011, vegna umferðar- og fíkniefnalagabrota. Ákærði hefur ítrekað verið dæmdur fyrir auðgunarbrot. Síðast var hann dæmdur til 18 mánaða fangelsisrefsingar 25. janúar 2012 fyrir þjófnað, gripdeild, hylmingu, rán, nytjastuld, skjalabrot og umferðarlagabrot. Hinn 25. október 2012 var honum veitt reynslulausn í eitt ár á 180 daga eftirstöðvum síðastgreinds refsidóms. Ákærði hefur nú gengist undir vímuefnameðferð og hafa gögn þar um verið lögð fyrir dóminn. Með hliðsjón af því að um smávægilegt brot er að ræða, sem ákærði hefur gengist greiðlega við, þykir rétt að láta reynslulausnina halda sér. Þykir refsing ákærða hæfilega ákveðin fangelsi í 30 daga.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 75.300 krónur að meðtöldum virðisaukaskatti.

Af hálfu ákæruvaldsins flutti málið H-kvk-nf S-kvk-nf P-kvk-nf saksóknarfulltrúi.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, B-kk-nf R-kk-nf B-kk-nf, sæti fangelsi í 30 daga.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 75.300 krónur.

R-kvk-nf H-kvk-nf
S-614/2014

Ár 2014, miðvikudaginn 3. september, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 614/2014: Ákæruvaldið (H-kvk-nf S-kvk-nf P-kvk-nf) gegn J-kk-þgf A-kk-þgf (B-kk-nf E-kk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 1. júlí sl. á hendur ákærða, J-kk-þgf A-kk-þgf, kt. [...], Arnarsmára 12, Kópavogi, „fyrir líkamsárás með því að hafa aðfaranótt sunnudagsins 10. nóvember 2013, utandyra við skemmtistaðinn Dollý, Hafnarstræti 4 í Reykjavík, slegið A, kt. [...], einu hnefahöggi í andlit með þeim afleiðingum að hann hlaut brot á kjálka hægra megin og skurð á höku.

Telst brot þetta varða við 1. mgr. 218. gr. almennra hegningarlaga nr. 19/1940, sbr. 111. gr. laga nr. 82/1998.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Þá gerir K-kk-nf G-kk-nf P-kk-nf, hdl. þá kröfu f.h. A, kt. [...] að ákærði verði dæmdur til að greiða kæranda skaða- og miskabætur kr. 782.723,- auk almennra vaxta samkvæmt 8. gr. vaxtalaga nr. 38/2001 um vexti og verðtryggingu frá tjónsdegi, þ.e. 10. nóvember 2013, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Þykir refsing ákærða hæfilega ákveðin fangelsi í 60 daga. Rétt er að fresta refsingu þessari og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að greiða A 500.000 krónur í miskabætur og 32.723 krónur í bætur fyrir fjárhagstjón ásamt almennum vöxtum samkvæmt 4. gr. laga um vexti og verðtryggingu nr. 38, 2001 frá 10. nóvember 2013 að telja en með dráttarvöxtum samkvæmt III. kafla laganna frá 24. september 2014 til greiðsludags.

Dæma ber ákærða til þess að greiða verjanda sínum, B-kk-þgf E-kk-þgf hdl. 150.000 krónur í málsvarnarlaun að meðtöldum virðisaukaskatti og H-kvk-þgf L-kvk-þgf hdl., lögmanni bótakrefjanda, 100.000 krónur í þóknun.

Loks ber að dæma að ákærði greiði annan kostnað af málinu, 40.000 krónur.

DÓMSORÐ:

Ákærði, J-kk-nf A-kk-nf, sæti fangelsi í 60 daga. Refsingunni er frestað og fellur hún niður að liðnum þremur árum haldi ákærði almennt skilorð.

Ákærði greiði A 532.723 krónur í skaðabætur ásamt almennum vöxtum frá 10. nóvember 2013 að telja en með dráttarvöxtum frá 24. september 2014 til greiðsludags.

Ákærði greiði verjanda sínum, B-kk-þgf E-kk-þgf hdl. 150.000 krónur í málsvarnarlaun og H-kvk-þgf L-kvk-þgf hdl. 100.000 krónur í þóknun. Loks greiði ákærði 40.000 krónur í annan sakarkostnað.

P-kk-nf G-kk-nf.
S-638/2014

Mál þetta, sem dómtekið var 18. september síðastliðinn, var höfðað með ákæru lögreglustjórans á höfuðborgarsvæðinu, útgefinni 12. ágúst síðastliðinn, á hendur K-kk-þgf J-kk-þgf H-kk-þgf, Reykjavík

I.

„fyrir líkamsárás með því að hafa aðfaranótt sunnudagsins 5. maí 2013, utandyra við skemmtistaðinn Austur, Reykjavík, slegið A einu hnefahöggi í andlitið, með þeim afleiðingum að hlaut kinnbeinsbrot vinstra megin á andliti.

Telst brot þetta varða við 1. mgr. 218. gr. almennra hegningarlaga nr. 19/1940, sbr. 111. gr. laga nr. 82/1998.

II.

fyrir fíkniefnalagabrot, með því að hafa miðvikudaginn 19. febrúar 2014, að Vesturbergi 4 í Reykjavík, haft í vörslum sínum í dreifingarskyni samtals 105,82 g af amfetamíni og 8,20 g af maríjúana, sem lögreglan fann við leit.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 105,82 g af amfetamíni og 8,20 g af maríjúana, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærði var dæmdur í 3 mánaða fangelsi, skilorðsbundið til 2 ára, 19, mars 2013 fyrir brot gegn 1. mgr. 218. gr. almennra hegningarlaga, umferðar- og fíkniefnalagabrot. Hann var sektaður fyrir fíkniefnalagabrot 11. febrúar 2014 og 7. mars sama ár var hann dæmdur í 4 mánaða fangelsi, skilorðsbundið til 2 ára, fyrir fíkniefnalagabrot. Fyrri dómurinn var tekinn upp og dæmdur með og refsingin höfð skilorðsbundin þrátt fyrir að um skilorðsrof væri að ræða. Með brotunum, sem ákærði hefur nú verið sakfelldur fyrir, rauf hann skilorð dómsins frá 19. mars 2013. Dómurinn frá 7. mars 2014 verður tekinn upp og dæmdur með þessu máli, sbr. 60. gr. almennra hegningarlaga. Þá verður ákærða dæmdur hegningarauki, sbr. 78. gr. sömu laga og refsing hans ákveðin samkvæmt 77. gr. laganna. Að öllu þessu virtu verður refsing hans ákveðin fangelsi í 9 mánuði.

Upptæk skulu vera 105,82 g af amfetamíni og 8,20 g af maríjúana.

Ákærði greiði 69.600 krónur í sakarkostnað og málsvarnarþóknun skipaðs verjanda síns, H-kk-ef E-kk-ef F-kk-ef hdl., 100.400 krónur að meðtöldum virðisaukaskatti.

A-kk-nf Í-kk-nf héraðsdómari kvað upp dóminn.

D ó m s o r ð :

Ákærði, K-kk-nf J-kk-nf H-kk-nf, sæti fangelsi í 9 mánuði.

Upptæk skulu vera 105,82 g af amfetamíni og 8,20 g af maríjúana.

Ákærði greiði 69.600 krónur í sakarkostnað og málsvarnarþóknun skipaðs verjanda síns, H-kk-ef E-kk-ef F-kk-ef hdl., 100.400 krónur að meðtöldum virðisaukaskatti.

A-kk-nf Í-kk-nf
S-649/2014

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 15. ágúst 2014, á hendur S-kk-þgf Þ-kk-þgf, kt. 000000-0000, með dvalarstað að fangelsinu Litla-Hrauni, fyrir líkamsárás, með því að hafa að kvöldi fimmtudagsins 28. janúar 2010, utandyra við veitingastaðinn Hverfisbarinn, Hverfisgötu 20 í Reykjavík slegið V-kk-þf Þ-kk-þf E-kk-þf, kt. 000000-0000, hnefahögg í andlitið allt með þeim afleiðingum að V-kk-nf Þ-kk-nf nefbrotnaði, hlaut skurð á augabrún hægra megin og blóðnasir.

Telst þetta varða við 1. mgr. 218. gr. almennra hegningarlaga nr. 19, 1940, sbr. 11. gr. laga nr. 20, 1981 og 111. gr. laga nr. 82, 1998.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í október 1987. Samkvæmt sakavottorði var hann dæmdur 25. október 2005 til 30 daga skilorðsbundinnar fangelsisrefsingar vegna fíkniefnalagabrots. Hann var dæmdur 20. júní 2008 til 5 mánaða skilorðsbundinnar fangelsisrefsingar vegna sams konar brots. Hinn 31. ágúst var ákærði dæmdur í K-x-x B-x-x til 8 ára fangelsisrefsingar vegna stórfellds fíkniefnalagabrots. Hann var dæmdur við sama dómstól 6. ágúst 2013 til tveggja ára fangelsisrefsingar vegna sams konar brots. Þá hefur ákærði 9 sinnum frá árinu 2006 gengist undir sektarrefsingu vegna fíkniefna- og umferðarlagabrota. Brot það sem ákærði er sakfelldur fyrir í máli þessu var framið fyrir uppkvaðningu tveggja dóma sem hann hlaut í Danmörku, sem að framan greinir, auk þess sem hann gekkst þrívegis undir sektargerðir vegna umferðarlagabrota í mars og september 2010. Verður refsing ákveðin sem hegningarauki, sbr. 78. gr. almennra hegningarlaga. Með hliðsjón af framangreindu verður ákærða ekki gerð frekari refsing í málinu.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 75.300 krónur að meðtöldum virðisaukaskatti, og 27.600 krónur í annan sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærða, S-kk-þgf Þ-kk-þgf, er ekki gerð refsing.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 75.300 krónur, og 27.600 krónur í annan sakarkostnað.

R-kvk-nf H-kvk-nf
S-651/2014

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 15. ágúst sl., á hendur G-kk-þgf F-kk-þgf V-kk-þgf, Reykjavík, „fyrir brot gegn þagnarskyldu í starfi sínu sem aðstoðarmaður innanríkisráðherra, með því að hafa, á tímabilinu frá þriðjudeginum 19. nóvember 2013 til miðvikudagsins 20. nóvember 2013, í Reykjavík, látið óviðkomandi í té efni samantektar er bar yfirskriftina „Minnisblað varðandi Tony Omos“. Samantektin var unnin af starfsmönnum innanríkisráðuneytisins 19. nóvember til upplýsingar fyrir innanríkisráðherra í tilefni af boðuðum mótmælum við innanríkisráðuneytið 20. nóvember vegna brottvísunar hælisleitandans T-x-x O-x-x á grundvelli úrskurðurðar ráðuneytisins frá 9. september 2013. Með úrskurðinum var staðfest ákvörðun Útlendingastofnunar um að taka ekki til efnismeðferðar beiðni T-x-x O-x-x um hæli á Íslandi og að hann skyldi endursendur til Sviss. Í samantektinni var að finna viðkvæmar persónuupplýsingar og upplýsingar um einkamálefni þriggja einstaklinga sem leynt áttu að fara, en þar var því meðal annars lýst að T-x-x O-x-x hefði stöðu grunaðs manns í tveimur umfangsmiklum sakamálum, að í hælismáli E-x-x G-x-x J-x-x sem ætti von á barni, hugsanlega með T-x-x O-x-x, sé því borið við að hún sé mansalsfórnarlamb og að T-x-x O-x-x sé í sambandi við íslenska stúlku sem nafngreind var í minnisblaðinu. Þessar upplýsingar, sem voru til þess fallnar að hafa áhrif á umfjöllun um málefni T-x-x O-x-x sem hælisleitanda, birtust í Fréttablaðinu og á netmiðlunum visir.is og mbl.is að morgni 20. nóvember 2013.

Telst þetta varða við 1. mgr. 136. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Við ákvörðun refsingar verður haft í huga að ákærði játaði ekki brot sitt fyrr en komið var að aðalmeðferð og eftir að komið höfðu fram ný gögn í málinu. Í minnisblaðinu, sem ákærði kom á framfæri við fjölmiðla, var að finna viðkvæmar persónuupplýsingar eins og í ákærunni greinir. Hins vegar er ekki fallist á að sýnt hafi verið fram á að ákærði hafi komið minnisblaðinu á framfæri í því skyni að afla sér eða öðrum óréttmæts ávinnings, hvorki fjárhagslegs né annars. Þá hefur ákærði hreint sakavottorð. Samkvæmt þessu verður refsing ákærða ákveðin 8 mánaða fangelsi sem bundin skal skilorði eins og í dómsorði greinir.

Engan kostnað leiddi af rekstri málsins og verjandi ákærða krafðist ekki málsvarnarlauna.

A-kk-nf Í-kk-nf héraðsdómari kveður upp dóminn.

D ó m s o r ð :

Ákærði, G-kk-nf F-kk-nf V-kk-nf, sæti fangelsi í 8 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

A-kk-nf Í-kk-nf